dækker min bilforsikring, når mit kørekort er udløbet, hvis der sker et uheld?
hvis du bliver involveret i et biluheld, mens dit kørekort er udløbet, vil bilens ansvarsforsikring normalt dække, hvis du er skyld i, at andre kommer til skade eller får ødelagt deres ting.

 

men det ugyldige kørekort kan betyde, at du ikke kan få dækket skaderne på din egen bil. kaskoforsikringen på en bil dækker nemlig ikke skader på bilen, som er sket, mens bilen blev ført af en person, som ikke har et gyldigt kørekort.

 

hvis det kan bevises, at skaden ikke skyldes manglende kørefærdighed, kan skaden dog være dækket. det afhænger altid af de konkrete omstændigheder ved uheldet.

